ຕຳຫຼວດຈີນ ສັງຫານ ຊາວວີເກີ້ ສາມຄົນ ທີ່ຖືກກ່າວຫາວ່າ ເປັນຜູ້ກໍ່ການຮ້າຍ
ຊາວວີເກີ້ ສາມຄົນ ຈາກເຂດ Xinjiang ທາງພາກຕາເວັນຕົກ ຂອງປະເທດຈີນ ຖືກເຈົ້າໜ້າທີ່ຕຳຫລວດ ຈີນຍິງຕາຍ ຖານຂັດຂືນການຈັບກຸມ.
ຕຳຫລວດຈີນ ກ່າວວ່າ ເຂົາເຈົ້າໄດ້ຍິງສັງຫານສາມຄົນ ທີ່ກ່າວ ກັນວ່າ ເປັນພວກຫົວຮຸນແຮງ ຖືມີດໄລ່ແທງຄົນ ຈາກເຂດ Xinjiang ທາງພາກຕາເວັນຕົກຂອງປະເທດທີ່ປະຊາຊົນສ່ວນ ໃຫຍ່ນັບຖືສາສະໜາອິສລາມ ສ່ວນຜູ້ທີສີ່ໄດ້ຮັບບາດເຈັບ ໃນເຫດຮ້າຍທີ່ໄດ້ເກີດຂື້ນໃນວັນ ຈັນວານນີ້ ຢູ່ທີ່ເມືອງ Shenyang ທາງພາກຕາເວັນອອກສຽງ ເໜືອຂອງຈີນ ອີງຕາມລາຍ ງານສື່ສັງຄົມ ທີ່ພິມເຜີຍແຜ່ໂດຍ ຕຳຫລວດໃນເມືອງດັ່ງກ່າວ ຖະແຫລງການກ່າວວ່າ “ຜູ້ກໍ່ການຮ້າຍສີ່ຄົນທີ່ມີມີດເປັນອາວຸດ ໄດ້ຂັດຂືນຕໍ່ການຈັບກຸມ ແລະຕຳຫລວດໄດ້ຍິງເຂົາເຈົ້າ ຫລັງຈາກພວກຜູ້ກໍ່ການຮ້າຍດັ່ງ ກ່າວ ບໍ່ຫົວຊານຳຄຳເຕືອນ ” ບັນດາເຈົ້າໜ້າທີ່ ແລະສື່ມວນຊົນຂອງລັດອະທິບາຍວ່າ ພວກຜູ້ຊາຍເຫຼົ່ານີ້ເປັນຊົນເຜົ່າ ວີເກີ້ ຈາກເຂດ Xinjiang ທີ່ີເຫັນວ່າໄດ້ເພີ້ມການລົບກວນດ້ວຍການໂຈມຕີທີ່ຮຸນແຮງຕໍ່ ເຈົ້າໜ້າທີ່ ແລະເປົ້າໝາຍພົນລະເຮືອນ ຊາວວີເກີ້ພັດຖິ່ນຫລາຍຄົນ ມອງເຫັນຄວາມຮຸນແຮງວ່າເປັນການຕອບໂຕ້ແບບສິ້ນຫວັງ ຕໍ່ການຈຳແນກກີດກັນທາງດ້ານສາສະໜາ ແລະເສດຖະກິດຕໍ່ຊາວວີເກີ້ ຜູ້ທີ່ໄດ້ລົບໜີ ຈາກຂົງເຂດ ແລະແມ່ນແຕ່ປະເທດຢ່າງເປັນຂະບວນການ ພວກທີ່ຖືກຍິງໃນວັນຈັນວານນີ້ ແມ່ນຮວມຢູ່ໃນພວກທີ່ພະຍາຍາມຫລົບໜີຜ່ານຊາຍແດນ ທາງພາກຕາເວັນອອກສຽງເໜືອ ອີງຕາມກຸ່ມສະພາໂລກຂອງຊາວວີເກີ້ ໂຄສົກຂອງກຸ່ມ ທ່ານ Dilxat Raxit ກ່າວວ່າ ພວກຜູ້ຊາຍເຫຼົ່ານີ້ແມ່ນພາ ກັນຂັດຂືນຕໍ່ການຈັບກຸມຂອງ ຕຳຫລວດ ເມືອງ Shenyang ບ່ອນເກີດການຍິງກັນນັ້ນ ແມ່ນປະມານ 3000 ໄມລ໌ຫ່າງຈາກເມືອງ Urumqi ນະຄອນຫລວງຂອງເຂດ Xinjiang ຕຳຫລວດກ່າວວ່າ ບໍ່ມີຜູ້ຄົນທີ່ຢູ່ໃກ້ໆກັບ ເຫດການໄດ້ຖືກສັງຫານໃນເຫດຮ້າຍຄັ້ງນີ້ ຜູ້ຍິງຊາວວີເກີ້ ຄົນນຶ່ງ ແລະເດັກນ້ອຍສາມ ຄົນໄດ້ຖືກນຳໄປກັກຂັງໄວ້ ລັດຖະບານຈີນກ່າວວ່າ ຕົນກຳລັງຕໍ່ສູ້ກັບພວກນັກລົບສົງຄາມສັກສິດຫຼື jihad ທີ່ໜຸນ ຫລັງໂດຍຕ່າງປະເທດ ຊຶ່ງພະຍາຍາມສ້າງຈັດຕັ້ງລັດນຶ່ງຂຶ້ນຕ່າງຫາກຢູ່ໃນເຂດ Xinjiang ເຖິງແມ່ນວ່າ ຍັງບໍ່ເປັນທີ່ແຈ້ງຂາວເທື່ອກ່ຽວກັບຂອບເຂດຂອງຄວາມບໍ່ສະຫງົບດັ່ງກ່າວ ແມ່ນໄດ້ວາງແຜນໂດຍກຸ່ມໃດກຸ່ມນຶ່ງ ປັກກິ່ງ ໄດ້ປະຕິເສດກ່ຽວກັບການຈຳແນກກີດກັນຕໍ່ຊາວວີເກີ້ທີ່ປາກພາສາເທິກີ ໂດຍກ່າວ ວ່າ ຕົນໄດ້ທຸມເທເງິນເຂົ້າໄປໃນຂົງເຂດດັ່ງກ່າວ ແລະປັບປຸງມາດຕະຖານການເປັນຢູ່ ໃຫ້ດີຂຶ້ນ